
Мирослав Янчев

Кмет на Община Златоград

       
        О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51
www.zlatograd.bg;  e-mail:  ObA-zlatograd@zlatograd.bg

Изх. № 61-00-205/07.05.2024 г.

ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Възстановяване на средствата, отнесени в резерва на дофинсираната държавна дейност „Общинска администрация“ за обезпечаване на дължимите плащания за лица, наети по реда на ПМС № 66/1996 г. и за други плащания, съгласно Кодекса на труда и Кодекса за социално осигуряване.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

При разработването на бюджета на Община Златоград за 2024 г. в дофинансираната държавна дейност „Общинска администрация“, по параграф 02-00 „Други възнаграждения и плащания за персонала“ бяха разчетени средства, в размер на 55 720 лв., в т.ч :
· 46 020 лв. за възнаграждения за 12 месеца на 4,5 лица, наети по реда на ПМС 66/1996 г. на безсрочни трудови договори. С Постановление № 66 на Министерския съвет от 28.03.1996 г. на бюджетните организации е дадена възможност да назначават лица по трудов договор за извършване на работи, необходими за съответната организация, извън утвърдената численост;
· 3 200 лв. за работно облекло на служители. В изпълнение на т.5.6 от Решение № И 57 от 19.02.2024 г. за приемане на бюджета на Община Златоград за 2024 г., Общински съвет-Златоград даде съгласие за работно облекло на работниците и служителите от местни дейности да се осигурят до 120 лв., в рамките на бюджет 2024 г.
· 5 000 лв. за обезщетения на персонала;

· 1 500 лв. за първите два дни от времена нетрудоспособност, за които осигурителят изплаща възнаграждение
При приемането на бюджета на Община Златоград, част от планираните средства по параграф 02-00 „Други възнаграждения и плащания за персонала“, в размер на 50 000 лв., бяха отнесени в резерв, параграф 00-98 „Резерв за непредвидени и неотложни разходи“ в същата дейност.
Във връзка с гореизложеното и с цел обезпечаване на плащанията, дължими съгласно Кодекса на труда и Кодекса за социално осигуряване, предлагам на Общински съвет – Златоград да разгледа и приеме следния проект на 

РЕШЕНИЕ:
На основание чл.124, ал.2 от Закона за публичните финанси и във връзка с т.22 от Решение № И 57 от 19.02.2024 г. на Общински съвет - Златоград, Общински съвет Златоград:
1. Одобрява промяна на бюджета на Община Златоград за 2024 г., приет с Решение № И 57 от 19.02.2024 г., както следва:
1.1 Увеличава разходите по параграф 02-00 „Други възнаграждения и плащания за персонала“ и по съответните подпараграфи в дофинансираната държавна дейност „Общинска администрация“, с 50 000 лв.
1.2 Средствата да се осигурят за сметка на резерва за непредвидени и неотложни разходи от дофинансираната държавна  дейност „Общинска администрация“.

2. Възлага на кмета на Община Златоград да извърши съответните промени по бюджета на общината за 2024 г.

С уважение,
МИРОСЛАВ ЯНЧЕВ
Кмет на Община Златоград
[image: image3.png]s
Q]
£





Изготвил:

Главен експерт „Бюджет и местни приходи”

Съгласувал:

Директор на дирекция „ФСД, Б, ЧР и МДТ”[image: image2.png]




В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

